

**Ms Repo ry:n toimintakertomus vuodelta 2017**

**Yleistä**

Vuosi 2017 oli seuramme 87. toimintavuosi. Karhusen Matin tehtyä pitkä ja kunniakas ura seuran sihteerinä tuli päätökseen, sihteerin salkun sekä vihon ja kynän otti haltuunsa Mikko Luostarinen. Matti jatkaa vielä seuran rahastonhoitajana. Jäsenmäärä oli 31. joulukuuta 2017 161 henkilöä, joista yksi on kunniapuheenjohtaja, kunniajäseniä kaksi henkilöä, vapaajäseniä 18. Ulkojäseninä seurassamme on viisi henkilöä ja lisäksi seurallamme oli 12 koejäsentä. Jäseniämme poistui iäisyyteen kolme henkilöä kuluneen vuoden aikana. Johtokunta ja jaostot ovat muistaneet seuran jäseniä heidän merkkipäiviensä johdosta vuoden 2017 aikana. Hirvipeijaiset pidettiin yhdessä Ms Mynämäen Erä r.y:n kanssa lauantaina 4. maaliskuuta Mietoisten Maamiesseuran talolla. Peijaiset rahoitettiin valtaosaltaan hirvenlihan myynnillä. Päävastuun peijaisten järjestelyistä kantoi seurojen yhteinen peijaistoimikunta. Seuramme osallistui syksyllä järjestämään Suomi-100 teemalla juhlapeijaiset yhdessä Ms Mynämäen erän, Karjalan korvenkävijöiden sekä Mynämäen marttojen kanssa, hirvisopalle Mynämäen torille 4. marraskuuta saapui n. 400 henkilöä. Ohjelmassa oli mm. Aleksi Ahlqvistin esittelemää jousiammuntaa, metsästyskoiria sekä eläinlajien tunnistamista.

Seuramme vuosikokous oli 14. maaliskuuta Mynämäen osuuspankin kokoustiloissa, kesäkokous pidettiin elokuun 24. päivä Mynämäen osuuspankin kokoustiloissa. Olisi toivottavaa että kokouksiimme saapuisi paikalle useampikin jäsenistämme ja pääsisi näin kertomaan mielipiteensä ja kantansa päätettäviin asioihin. Seuramme pääsi jälleen suuriin kirjoihin kun Rinnolan Matti kävi pokaamassa pienoiskiväärissä suomenmestaruuden, Onnea vielä Matille!

Seuran alueilla on havaittu susien, villisikojen ja ilvesten jälkiä runsaasti, näköhavaintojakin näistä on tehty runsaasti. Seuramme jäsenistö on osallistunut näiden yhteisjahteihin sekä meidän että naapuriseurojen alueilla. Syksyllä 2017 tuli valkohäntäpeuran metsästys mahdolliseksi myös jousiaseella, saalistakin saatiin, lukuisten istumatuntien päätteeksi. Koiraharrastuksen piiriin olisi toivottavaa että saataisiin uusia harrastajia. Metsästys koiran kanssa on Suomessa ikivanha jahtimuoto, mikäs sen hienompaa kuin pitää sitä yllä. Pitää myös muistaa myös että seuramme on ollut aikanaan suurellakin edustuksella niin koirajahdeissa kuin -kokeissa ja toivottavasti myös tulevaisuudessa.

**Toiminta**

**Johtokunta**

Seuramme puheenjohtajana toimi vuonna 2017 Kimmo Suominen, sihteerinä Mikko Luostarinen, rahastonhoitajana Matti Karhunen. Johtokuntaan kuuluivat Lehto Erkki, joka toimi varapuheenjohtajana, Ahlqvist Aleksi, Kanervo Taisto, Kaskinen Jari, Keskitalo Antti, Leppänen Risto, Nurmi Timo, Rinnola Matti ja Lehtonen Juha-Martti. Johtokunta kokoontui kolme kertaa. Seuramme postiosoite tulee muuttumaan vuosikokouksen jälkeen Ms Repo ry Rainerintie 4, 23100 Mynämäki.

**Jaostoja ja toimikuntia** oli seurallamme toimintamme pyörittämiseen seuraavasti:

**Kenneljaosto**

Kokoonkutsujana Marko Hannula. Jaosto kokoontui kerran. Joulukuussa yhdessä Nousiaisten Ms Paukku r. y: n kanssa järjestettyihin 45. kansainvälisiin hirvihaukkukokeisiin osallistui ainoastaan 11 koirakkoa, joista viisi haukkui ykkösen, kaksi kolmosen. Kokeita sponsoroivat Konepaja Häkkinen, Timanttiporaus Raine Hiippavuori, Turun Työkone oy sekä metsästysseurat Repo ja Nousiaisten Paukku. Seuramme menestyneitä koiria,

Tiny trotter´s dolce gabbana FI MVA om. Johansson Eemeli, Haavankannon Hilla FI MVA, om. Sikilä Heikki sekä Rimminniemen Hilla FI MVA&KVA om. Mikko Luostarinen. Rimminniemen Hilla voitti syksyllä hirvenhaukkujen etelän lohkon sekä pääsi Kainuun maisemiin kokeilemaan sikäläisiä hirviä SM-hirvenhaukuissa.

**Kilpailujaosto**

Kokoonkutsujana Aleksi Ahlqvist. Jaosto järjesti kesällä tiistai-iltoina seuran mestaruusammunnat hirviammunnassa 75m ja 100m matkoilta sekä kahdessa lajissa haulikolla. Lisäksi jaosto järjesti haulikon harjoitusammunnat rhy:n radalla joka kesäkuukauden tiistai-iltaisin ja elokuussa kyyhkyskarkeloammunnat sekä syyskuussa kinkkukisat seuran jäsenten välisenä kilpailuna. Repo järjesti myös yhdet rhy:n hirviammuntakokeet ja 75 m matkalta 10 liik. kilpailut, johon jaosto nimesi toimihenkilöt. Jaoston vetäjä laati myös tiistai-iltojen hirviammuntojen valvontavuorolistan. Jaosto järjesti vuonna 2017 harjoitusammuntoja 19 kertaa kiväärillä sekä 18 kertaa haulikolla. Järjestimme yhteistyössä RHY:n kanssa myös virallisen ampumakokeen kiväärillä ja jousella.
Kivääriradalla tehtyjen muutostöiden takia osa harjoituskerroista pidettiin seisovaan hirveen ampumisena ja osa harjoituskerroista jouduttiin ampumaan suunnitelmasta poiketen 75m matkalta. Harjoitusten pääsääntöinen ampumatapa oli 4 seisovaa sekä 6 liikkuvaa. Kilpailujaosto haluaa muistuttaa että liikkuvien ja ilman tukea harjoittelu tuo varmuutta metsästystilanteisiin.
Jäsenistön aktiivisuus kivääriammunnoissa oli hyvä, mutta seuran kilpailuihin toivoisimme enemmän osanottajia.
Kiväärin 100m kilpailun päivämäärän jatkuvan muuttumisen vuoksi tänä vuonna ei ko. kilpailusta palkintoja jaeta.
Haulikkoammunnoissa kävijämäärä on pysynyt tasaisen alhaalla. Aktiivisia ampujia on 6-8, joten kävijämäärä voisi olla korkeampi. Varsinkin seuran kilpailuissa oli todella heikko osanotto, lukuun ottamatta kyyhkyskarkeloita joissa oli 18 osanottajaa.
Kilpailujaosto toivoo jäsenistöltä ensi vuonna runsasta osanottoa juurikin seuran kilpailuihin.
Myös osa haulikkoammunnoista jouduttiin perumaan radan muutostöiden takia.

**Hirvijaosto**

Kokoonkutsujana Timo Kyrölä. Jaosto kokoontui 4 kertaa. Jaosto vastasi pääosin hirvieläinjahdin organisoinnista yhdessä jahtipäälliköiden kanssa. Keväällä jaosto organisoi lahtivajan siivouksen ja hankki syksyksi vajalle tarvittavat pientarvikkeet. Syksyksi vajalle hommattiin hirven nylkyä varten laitteisto, jonka nikkaroivat osan hirvimiehistä. Hirvieläinjahdin päättäjäiset seuran metsästysmajalla pidettiin 20. toukokuuta, mukana n. 20 jäsentä seuralaisineen osallistujia toivottaisiin enemmänkin. 28. lokakuuta jaosto järjesti naistenpäivän hirvijahdissa, vieraita oli mukana yhdeksän. Jaosto muisti myös merkkipäiviään viettäneitä hirvieläin metsästysseurueen jäseniä perinteisellä muistoesineellä sekä jahtiin osallistuneita koiria koiranmuonasäkillä. Jaosto piti toimintapäivän 30.9 viemällä hirvitorneja maastoon sekä korjailtiin maastoissa olevia. Timo Kyrölä hankki 75kpl nuolukiviä, jotka metsästäjät sijoittivat maastoon. Syksyn jahdissa oli mukana yhteensä 27 vierasta, suurin osa oli kuitenkin ilman asetta.

**Majatoimikunta**

Kokoonkutsujana Timo Nurmi. Talkoilla vaihdettiin ylämajan terassin pystytolpat ja kaiteet samalla tehtiin molempiin mökkeihin suursiivoukset. Timo Nurmi toimii myös metsästysmajan vuokrausta hoitavana Majan Isäntänä. Maksullisia käyttökertoja oli majalla kaksi ja oma väki on käyttänyt majaa virkistäytymiseen 26 kertaa. Majalla oleilleet ovat jättäneet paikat siistiin ja asialliseen kuntoon.

**Maanvuokraustoimikunta**

Kokoonkutsujana Arto Numminen. Toimikunta kokoontui kerran. Toimikunta ohjaa metsästysmaiden vuokraustoimintaa.

Seuramme menetti yli 300 ha metsästysmaata Metsähallituksen irtisanottua vuokrasopimuksensa. Ko. alue sijaitsee Pahnassuon metsäautotien perällä, tien oikealla puolella. Alue tullaan liittämään Vaskijärven luonnonpuistoon. Maanvuokrauksessa on koettu että vuokra-aikojen lyhentyminen jopa kolmelle vuodelle tulee aiheuttamaan lisätyötä suunnattomasti toimikunnalle, tätä onkin syytä pohtia miten jatkossa edetään mikäli tämän tapainen suuntaus jatkuu. Seuran jäsenistölle toivottaisiin lisää aktiivisuutta, 14.12 mennessä vuokrasopimuksia oli palauttamatta n. 45% Arto Nummiselle. Toimikunnan kokoonkutsuja olisi mielissään mikäli jäsenemme osallistuisivat aktiivisemmin maanvuokraustoimintaan.

**Peijaistoimikunta**

Kokoonkutsujana Arto Numminen. Toimikunta toimi yhteistyössä Ms Mynämäen Erä r.y:n vastaavan toimikunnan kanssa ja ne huolehtivat seurojemme yhteisten hirvipeijaisten järjestelyistä ja seuraavan valmisteluista. Yhteisten peijaisten toimikunnan puheenjohtajana toimi Kimmo Suominen ja sihteerinä Valtteri Katunpää. Kokoontumisia toimikunnilla oli neljä kertaa. Väkeä peijaisiin saapui n. 350 henkilöä, joille oli osattu varata tarjottavaa melko sopivasti. Tansseja avitti Tomi Henttula yhtyeineen. Huumoriosuuden hoiti Pertti Oskari Kangas. Toimikunnan apuna peijaispäivänä olivat kuusi aakkosjärjestyksessä vuorossa ollutta hirvieläinseurueen jäsentä ja koejäseniä. Tämä toimintamalli osoittautui edelleenkin erittäin käyttökelpoiseksi.

**Suurpetojaosto**

Kokoonkutsujana Arto Numminen. Ilvesjahti käynnistyi 8.1.2017, edellisenä iltana satanut lumi antoi tilaisuuden jälkihavaintojen tekoon ja Kaijunkallion /Maijaniityn alueelle saatiinkin ilvesmotti. Kokoontuminen Mynä-Motelliin ja päivän päätteeksi saaliina oli keväinen pentu.

Susilupaa haettiin 10.1 Riistakeskukselta ja kymmenen päivää myöhemmin saimme kaksi (2) kaatolupaa käytettäväksi alueelle, Mynämäki, Nousiainen, Masku, Laitila, Pöytyä sekä Oripää.

Tuumasta toimeen ja susijahti käynnistettiin heti 21.1 alueena Yläneentien ja Vehmalaistentien väli.

Yhtä tehokasta toimintaa kuten ilvesjahdissakin ja tuloksena oli kuollut hukka.

Uros susi oli pieni kooltaan ja silmämääräisesti katsottuna osaksi kapinen.

Susijahtiin lähdettiin jälleen 29.1 mutta tällä kertaa ilman tulosta.

Tuloksellista susijahtia 2.2. Laitilassa Untamalan alakoulun lähistöllä. Suuri uros susi painoa 52kg

joka oli toistuvasti vieraillut kylän alueella koki nyt kohtalonsa.

Susia riittää joten 5.2.haettiin kahta (2) lisälupaa. Riistakeskus ei lämmennyt asialle joten lupa jäi saamatta, pelkäsivät varmaan jo sukupuuttoa Varsinais-Suomen susille.

Oli ilvesjahdin vuoro ja motti saatiin 21.2 Hirvijärven maastoon. Kun on miehet oikeilla paikoilla niin saalista saadaan, jälleen kerran keväinen pentu.

Kaikki suurpetoihin saadut luvat tuli käytettyä joten näiden osalta jahti päättyi.

Seuraava palaveri susien tilanteesta pidettiin Paukun kodalla 5.7. Paikalla olivat samojen alueiden edustajat joita talvinen jahti/ lupa koski joten kota oli ääriään myöten täynnä.

Syyskuussa Pöytyällä Riistakeskus järjesti tilaisuuden jossa suurpedot illan aiheena ja puhujana

Antti Härkälä Lukesta. Tulevan ilvesjahdin tiimoilta palaveri 15.11. Timekassa. Kaatolupia päätettiin hakea neljälle ilvekselle. Ilveslupia myönnettiin 2kpl. Mynämäen alueelle.

Suurpetojaosto kokoontui 19.12 seuramme jahtivajalla. Todettiin Laitilassa pidetystä susikoulutustilaisuudesta saatu kolme uutta metsästäjää mahdolliseen jahtiin. Koulutettuja metsästäjiä on nyt Revolla yhteensä 33kpl.

**Seurallamme on myös** Ms Repo ry:n, Ms Mynämäen Erä ry:n ja My Karjalan Korvenkävijät ry:n välisen yhteistyösopimuksen edellyttämässä yhteistyöneuvottelukunnassa jäseninä seuran puheen- johtaja, maanvuokraustoimikunnan kokoonkutsuja, hirvijahtipäällikkö ja seuran sihteeri toimikunnan sihteerinä. Neuvottelukunta kokoontui yhden kerran.

Seuramme puheenjohtaja, johtokunta, sihteeri, jaostot ja toimikunnat ovat valitut jäsenistöämme varten, joten rohkeasti yhteydenottoja kyseisiin toimielimiin yhteistä harrastustamme koskevissa asioissa. Erityisesti jos maanomistajien taholta tulee kritiikkiä jostain seuraan liittyvästä asiasta yksittäiselle seuran jäsenelle, tulee hänen viipymättä saattaa asia seuran puheenjohtajan tai sihteerin ja asiaa seuran taholta hoitavan jaoston tai toimikunnan tietoon. Jos ei tieto kulje, ei asioita voida saada kuntoon. Muutoinkin olisi suotavaa, ettei metsästysseuran asioita märehdittäisi ja leviteltäisi kylillä, vaan jos joku asia hiertää otetaan reilusti yhteyttä seuran toimielimiin.

**Metsästys**

Metsästysmaata oli seurallamme vuokrattuna yhteensä n.15326 ha vuonna 2017, metsästysalueiltamme löytyy palstoja, jotka ovat kokonaan vuokraamatta ja tämä tulee jäsentemme metsästystä harrastaessaan muistaa. Pienriistalle rauhoitettuna oli Nuuskalan alue ja ajavien koirien koulutusalueena oli Hyypän alue. Naarasteeri ja peltopyy olivat rauhoitettuja seuramme alueella. Kukin jäsen sai metsästää kaksi urosteertä ja kaksi metsäjänistä metsästyskautta kohden. Metsäkauriille asetettiin 5 kauriin per jäsen kiintiö, Yhteyshenkilö J-M Lehtonen piti kuitenkin päiväkirjaa ettei kaadot osu keskitetysti tietylle alueelle. Muun riistan metsästys oli asetusten mukaista. Metsästysvieraita sai jäsen ottaa mukaansa maksettuaan etukäteen joko 15 euron päivä- ja vieraskohtaisen vierailumaksun tai 25 euron suuruisen kahden peräkkäisen päivän vieraskohtaisen vierailumaksun. Kulukorvaukseen oikeuttavia pienpetoja metsästettiin seuran sihteerille tulleiden ilmoitusten mukaan 14 pyytäjän voimin 87 kappaletta.

Hirvijahti aloitettiin 14. lokakuuta, viimeinen jahtipäivä seurueena oli 17. joulukuuta, tämän jälkeen sai vielä jahtipäällikön luvalla kyttäysjahdissa. Valitettavasti seurueelta jäi yksi vasa kaatamatta. Harmittavaisen huonoa tuuria oli mukana jahdissamme, hirvet menivät usein passiketjun ohi, liekkö syynä jahtiin osallistuvien määrä vai eläinten viisaus. Kumarruksen voi kuitenkin antaa siitä että mukana oltiin vaikka syksyn aikana taisi olla kaksi-kolme kokonaan sateetonta päivää. Hirvijahdin lopussa saimme naapuriseuroilta passimies apuja, siitä kiitos heille. Viikonvaihdepäiviä oli 21, lisäksi järjestettiin keskiviikkojahteja. Joka ainoana jahtipäivänä nähtiin hirviä, joten niistä tuskin on pulaa tulevaisuudessakaan. Viikonvaihde päivisin jahtiin osallistui keskimäärin 25 jahtiin ilmoittautunutta jäsentämme, melko vähän. Seurueemme koirat saivat hyviä löytöjä ja haukkuja aikaiseksi. Jahdin varmimmaksi osoittautui Peni, varmalla kokemuksella löytyi hirvet lähes joka kerta maastoon laskettaessa. Harmiksemme työ aiheuttaa joskus vahinkoja ja Peni joutui jättäytymään kauden lopussa sairaslomille. Nuoret koirat tulevat perässä ja toivottavasti ottavat oppia veteraanista.

Valkohäntäpeurajahtiin osallistui 78 henkilöä. Peuroja kaatui syyskuussa neljä, lokakuussa 30, marraskuussa 33, joulukuussa 39 ja tammikuussa 2018 53 yksilöä. 11 osuusmieheltä jäi lihaosuus käyttämättä ja yhdeksän henkilöä sai peuransa jonkun toisen kaatamana. lupia oli käytössä 105.

Alkuun luvat jaettiin seuraavasti 27 pukkia, 28 naarasta ja sata vasaa. Kauden lopussa jahtipäällikkö kuitenkin vaihtoi aikuisten lupia vasaluviksi. Aikuisia kaatui 50, näistä uroksia 48%, vasoja kaatui 109 kpl, valitettavasti peuroja jäi kaatamatta yhden vasan verran.

**Tilasto-osa** (riistakoteista)

**RIISTANHOITO**

**Riistan ruokintapaikkoja kpl**

Metsäkanalinnut 2 Peltokanalinnut 3 Vesilinnut 4 Valkohäntäpeurat 59

Hirvet 1 Metsäjänikset 5 Rusakot 3 Metsäkauriit 10

Vakiovieraita useilla peuranruokinnoilla

**Ruokinnassa käytettiin**

Viljaa 43 340 kg Omenia 11 360 kg Juureksia 127 320 kg (sis. perunat)

Rehukaalia 410 kg Keinorehua 40 kg Heinää 1065 kg Suolaa 16 kg

Muuta 650 kg Lehtikerppuja 35 kpl Nuolukiviä 97 kpl Haapoja kaadettu neljässä kohteessa

**Elinympäristöjen parantaminen** ( kohdetta )

Metsäriista 0 Peltoriista 0 Ravinto- ja suojapensaita ist. tai vesottu 4kpl

Vesilinnut 1 ha

**Pesimäpönttöjä maastoon kpl Riistapeltoja**

9 kpl 25 kpl Yhteensä 20,34 ha

**Pienpetojen ja rauhoittamattomien eläinten pyynti**

Pyyntilaitteita käytössä

Loukkuja 45 kpl Jalkanaruja 0 kpl Varishäkkejä 1 kpl

**Riistalaskennat** Riistakolmioita kpl

Suurriistan maalaskentaa ei pidetty olosuhteista johtuen Talvi 0 0 osallistujaa

 Kesä 1 6 osallistujaa **Muut havainnot riistassa:**

Kapisia kettuja, väkkäräsarvisia peurapukkeja sekä sairas hirvi kaadettu hirvijahdin yhteydessä **.**

Susista ja villisioista havaintoja runsaasti

**METSÄSTYS**

**Pyyntiluvanvarainen metsästys** (omaRiista)

 Hirvi Valkohäntäpeura Kuusipeura

Pyyntilupia 30 kpl 105 kpl 0 kpl

Saalis 29,5 kpl 104,5 kpl 0 kpl

**Ampumatoiminta**

Seura järjesti kilpailuja Haulikko 4 kpl Kivääri 1 kpl

Ampumakokeet Kivääri 1kpl Jousi 1kpl (yhdessä RHY:n kanssa)

**Saalismäärä kpl** (riistakortit)

Kettu 52 Villikissa 27 Sepelkyyhky 66

Metsäjänis 3 Heinäsorsa 0 Pyy 2

Metsäkauris 10 Lapasorsa 0 Lokit 6

Mäyrä 9 Sinisorsa 8 Teeri 1

Tavit 4 Varislinnut 147 Haapana 1

Rusakko 10 Merihanhi 23 Villisika 1

Supikoira 107 Kanadanhanhi 0 Ilves 1

Harakka 14 Näätä 10 Villiminkki 4

**Havaitut harvinaiset eläimet**

Kotkia, ilveksiä, susia ja villisikoja. Lumikko ja saukkokin oli nähty maastossamme. Sinisuohaukka tai niittysuohaukka, havainnon tekijä ei ollut aivan varma.

**Havainnot riistan terveydentilasta**

Kapisia kettuja ja supikoiria on havaittu maastoissa jonkin verran, hirvijahdin aikana kaadettiin yksi sairas uroshirvi. ”käkkäräsarvisia peuroja on myös maastoissamme havaittu.

**Muita havaintoja**

Saalis- ja ruokintatilastot on laadittu jäsenten palauttamien riistakorttien perusteella. Muistuttaisin että riistakortin palautus on JÄSENVELVOITE.

**Kilpailujen ja kiertopalkintojen voittajat**

**Kenneltoiminta:** Mikko Luostarinen

**Hirvikoirat:** Hnn Rimminniemen Hilla om. Mikko Luostarinen

**Ajavat koirat:** San Haavankannon Hilla om. Heikki Sikilä

**Riistanhoitokilpailu:** Karhunen Matti

**Vahinkoeläinten vähentämiskilpailu:** Hiivola Kari

**Hirvimiesten kiertopalkinto:** Ahlqvist Aleksi

**Vuoden Hirvimies kiertopalkinto:** Rinnola Matti

**Haulikkoammunnan kiertopalkinto:** Kivimäki Erkka

**Hirviammunnan kiertopalkinto:** Karhunen Matti

S**euran mestaruusammunnat:**

**Metsästyshaulikko:** Kivimäki Erkka y50, Aalto Jari 50a

**Metsästystrap:** Tölkki Pasi y50, Aalto Jari 50a

**Hirvi 75m 10 liik.:** Karhunen Matti

Seuran jäseniä ja koiria on osallistunut myös toisten yhdistysten järjestämiin kilpailuihin aina Suomen mestaruuskilpailuja myöten. **Johtokunta**